Document ID: 32011R0049
Publication Date: 2011-01-20

Content:
REGOLAMENT TAL-KUMMISSJONI (UE) Nru 49/2011
tal-20 ta’ Jannar 2011
dwar il-ħruġ ta’ liċenzji għall-importazzjoni tal-faqqiegħ ippreservat fis-sena 2011
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta’ liċenzji għall-importazzjoni (2), (titolu mhux uffiċjali) u b’mod partikolari l-Artikolu 7(2) tiegħu,
Billi:
(1)
Il-kwantitajiet li għalihom tressqu applikazzjonijiet għal-liċenzji min-naħa tal-importaturi tradizzjonali u/jew importaturi ġodda bejn l-1 u is-7 ta’ Jannar 2011 skont l-Artikolu 8 tar-Regolament tal-Kummissjoni (KE) Nru 1979/2006 tat-22 ta’ Diċembru 2006 li jiftaħ u jipprovdi għall-amministrazzjoni ta’ kwoti tariffarji għall-faqqiegħ ippreservat importat minn pajjiżi terzi (3) jaqbżu l-kwantitajiet disponibbli għall-prodotti li ġejjin miċ-Ċina u minn pajjiżi oћra.
(2)
Għaldaqstant, jaqbel li jiġi ddeterminat sa liema punt jistgħu jintlaqgħu l-applikazzjonijiet għal-liċenzji mibgħuta lill-Kummissjoni sa mhux aktar tard mill-14 ta’ Jannar 2011,
ADOTTAT DAN IR-REGOLAMENT:
Artikolu 1
L-applikazzjonijiet għal-liċenzji għall-importazzjoni mressqa skont l-Artikolu 8 tar-Regolament (KE) Nru 1979/2006 bejn l-1 u is-7 ta’ Jannar 2011 u mibgħuta lill-Kummissjoni sa mhux aktar tard mill-14 ta’ Jannar 2011, għandhom jintlaqgħu b’rata perċentwali tal-kwantità li għaliha tkun saret l-applikazzjoni, kif jidher fl-Anness.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegћu f’Il-Ġurnal Uffiċċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Jannar 2011.

Metadata:
Eurovoc Level 1 Categories: 100147
100157
100143
100156
Eurovoc Level 2 Categories: 100171
100192
100257
100193
100194
100250
Eurovoc Level 3 Categories: 2519
2723
1258
3489
614
3156
11
All Eurovoc Categories: 1309
161
1644
2025
2300
2771
4083